**Zápisnica zo zasadnutia Obecného zastupiteľstva Ivanovce konaného**

 **dňa 29. júna 2011 o 17.00 hodine v zasadačke Obecného úradu**

 **Ivanovce**

## Prítomní: **starostka obce - Bc. Mária Hládeková**

 **poslanci** - podľa prezenčnej listiny

## Zapisovateľka: Katarína Kukučová

Overovatelia: Jaroslav Kuchta

 Juraj Gago

**Program**: 1. Otvorenie

 2. Kontrola plnenia uznesení

 3. Záverečný účet obce a Výročná správa obce Ivanovce za rok 2010

 4. Schválenie platu starostky obce v zmysle zákona č. 253/1994 Z. z.

 a novely č. 154/2011 Z.z.

 5. Návrh poplatku za prenájom KD Ivanovce

6. Rôzne

 7. Diskusia

 8. Záver

1. Pani starostka obce privítala prítomných a oboznámila ich s programom zasadnutia. Konštatovala, že zasadnutie obecného zastupiteľstva bolo riadne zvolané pozvánkami, je uznášania schopné, nakoľko z počtu poslancov 7 je prítomných 7.

 Ďalej predložila na schválenie program rokovania a požiadala o zmenu programu v bode 5., aby návrh poplatku za prenájom KD Ivanovce bol nahradený VZN č. 3/2011, v ktorom by boli zahrnuté všetky platby za služby a nájom týkajúce sa obce. Poslanci túto zmenu bodu programu schválili.

2. Pani starostka previedla kontrolu plnenia „Uznesenia č. 4/2011“, ku ktorému poslanci nemali žiadne dotazy ani žiadne pripomienky.

3. Pani starostka požiadala ekonómku obecného úradu p. Katarínu Kukučovú o predloženie návrhu Záverečného účtu obce Ivanovce na rok 2010 a návrhu Výročnej správy za rok 2010. Poslancov oboznámila s jednotlivými skutočnými príjmami a výdavkami obce v roku 2010, ktoré sú uvedené v Záverečnom účte.

V príjmovej časti: Vo výdavkovej časti:

bežné príjmy 331 048,24 € bežné výdavky 222 251,66 €

kapitálové prímy 191 776,34 € kapitálové výdavky 672 840,38 €

príjmové finančné operácie 522 292,79 € výdavkové finančné oper. 125 381,53 €

**Spolu: 1 045 117,37 € Spolu: 1 020 473,57 €**

Pani Kukučová vo výročnej správe spomenula aj všetky investičné akcie, ktoré boli uskutočnené v roku 2010. V správe sa nachádza aj ich fotodokumentácia. Obecné zastupiteľstvo uzatvorilo prerokovanie Návrhu záverečného účtu obce a Návrhu výročnej správy obce za rok 2010 výrokom:

CELORČNÉ HOSPODÁRENIE SA CHVAĽUJE BEZ VÝHRAD.

4. Pani starostka predložila poslancom návrh na úpravu platu starostky obce v zmysle zákona č. 253/1994 Z.z. a novely 154/2011 Z.z., ktorým sa mení koeficient z pôvodných 1,83 na 1,65.

 Poslanci jednohlasne schválili plat pani starostky podľa výpočtu 769x1,65+35%, čo predstavuje sumu brutto 1.712,94,- € a sumu netto 1. 256,46,-€. Akúkoľvek odmenu starostke podľa vyššie uvedeného zákona nie je možné vyplatiť.

5. Pani starostka predložila poslancom na schválenie návrh VZN č. 3/2011 o uplatňovaní cien - platieb za niektoré služby a nájom. Poslanci obecného zastupiteľstva Ivanovce VZN č. 3/2011 o uplatňovaní cien – platieb za niektoré služby a nájom jednohlasne schválili.

 6. Rôzne:

 a) Správa o činnosti obecnej knižnice

Pani starostka požiadala p. Annu Fabianovú o predloženie Správy o činnosti obecnej knižnice. Po prednesení správy p. Fabianová uviedla, že vzhľadom na osobné dôvody končí vo funkcii a odovzdáva knižnicu. Pani starostka poďakovala p. Fabianovej za dlhoročnú prácu v knižnici.

b) Informácia z prerokovania predbežnej čiastkovej správy z vládneho auditu

Pani starostka informovala poslancov o tom, že v mesiacoch máj - jún 2011 vykonala Správa finančnej kontroly Bratislava vládny audit zameraný na realizované výdavky v rámci Operačného programu cezhraničnej spolupráce Slovenská republika – Česká republika 2007 – 2013. Pri výkone vládneho auditu neboli zistené žiadne nedostatky.

c) Informácia o prevádzke MŠ počas prázdnin

Pani starostka informovala poslancov, že Materská škola v našej obci bude otvorená prvé 3 týždne v mesiaci júl 2011.

7. Pani starostka otvorila diskusiu. Pani starostka informovala poslancov, že dňa 23.7.2011 sa bude konať v Kultúrnom dome „Anna bál“, ktorý poriada Združenie poľovníkov v Ivanovciach.

 Pani starostka informovala poslancov o tom, že p. Zemanovič predáva pohostinstvo, ale nie predajňu potravín.

8. Nakoľko boli prerokované všetky body programu zasadnutia a poslanci nemali ďalšie návrhy ani pripomienky, pani starostka obce poďakovala prítomným za účasť a ukončila zasadnutie obecného zastupiteľstva.

Ivanovce, dňa 29. júna 2011.

Zapísala: Katarína Kukučová

Overili: Jaroslav Kuchta

 Juraj Gago